L 272/6
(14)
SL
Uradni list Evropske unije
20.10.2022
Ta akreditacija video iger je odvisna od kulturnih preskusov, ki sta jih flamska skupnost in regija Valonija določili za svoje lastne sheme pomoči, Komisija pa jih je odobrila (leta 2018 za shemo pomoči za flamsko skupnost (15), ki je bila leta 2022 razširjena in spremenjena (16), ter leta 2020 za regijo Valonija (17).
Preskusna merila zahtevajo, da mora imeti igra kulturno in umetniško kakovost, da morajo biti produkcijske dejavnosti in strani povezane z regijo Flandrija ali Valonija ter da mora biti zadevna igra inovativna in ustvarjalna.
Da bi to zagotovila, se je Belgija zavezala, da bo belgijska zvezna država s flamsko skupnostjo ter francosko in nemško govorečo skupnostjo sklenila sporazum o sodelovanju glede pristojnosti navedenih skupnosti in zvezne države v zvezi s shemo „tax shelter“.
Belgija ugotavlja, da bodo v času trajanja sheme „tax shelter“ za odobritev video iger s strani skupnosti v tem okviru veljala enaka merila, kot jih uporabljata flamska skupnost in regija Valonija za lastne sheme pomoči za video igre.
2.4 Oblika pomoči, organizacija sistema ter intenzivnost in kumulacija pomoči
(15)
V skladu s sedanjim sistemom „tax shelter“ lahko podjetje (v nadaljnjem besedilu: naložbenik) na podlagi okvirne pogodbe producentu določenega avdiovizualnega dela plača finančni prispevek.
Naložbenik za to naložbo prejme nadomestilo v obliki „potrdila o ‚tax shelter‘“, ki mu omogoča, da izkoristi davčne olajšave z zmanjšanjem obdavčljivega dobička.
Obdavčitev dobička podjetij temelji na načelu, da so podjetja zavezana plačilu davka na skupen dobiček (člen 185 belgijskega zakonika o davku od dohodkov).
Davčna osnova se ugotavlja tako, da se od dobička odštejejo davčno priznani odhodki (člen 6 zakonika o davku od dohodkov).
Podjetja lahko praviloma odštejejo poslovne stroške, ki so jih imela v davčnem obdobju (člen 49 zakonika o davku od dohodkov).
Kar zadeva vrednosti naložb, se lahko odšteje znesek, ki je odvisen od vrednosti prispevka (drugi odstavek člena 61 zakonika o davku od dohodkov).
V okviru sheme „tax shelter“ lahko podjetje, zavezano plačilu davka, takoj odšteje 421 % vloženega zneska, kar presega njegov finančni prispevek.
Glede na naravo priglašenega projekta to velja tudi za prispevke za produkcijo video igre.
(16)
V okviru sheme, ki jo je priglasila Belgija, je bila davčna vrednost potrdila o „tax shelter“ določena na 70 % stroškov produkcije in poslovanja, nastalih v EGP, ali stroškov produkcije in poslovanja, nastalih v Belgiji, če stroški produkcije in poslovanja v Belgiji znašajo manj kot 63 % celotnega proračuna.
Višina pomoči za morebitne naložbe v produkcijo je določena na 48 % davčne vrednosti potrdila o „tax shelter“.
To pomeni, da bi lahko v maksimalističnem scenariju, v katerem se vsaj 63 % celotnega proračuna porabi v Belgiji, intenzivnost pomoči dosegla 48 % od 70 %, kar bi znašalo 33,6 % proračuna za produkcijo, vendar bi bila nižja v primerih, v katerih so bili izdatki za produkcijo, ki so nastali v Belgiji, manjši od 63 % celotnega proračuna.
Če bi bila taka pomoč zagotovljena poleg drugih oblik pomoči za produkcijo, bi bila intenzivnost pomoči omejena na 50 %.
(17)
V skladu s tem je bila v prvotni shemi davčna vrednost potrdila o „tax shelter“ določena na podlagi vezanosti izdatkov na ozemlje.
Vrednost naložbe (in s tem višina pomoči) je odvisna od odstotka vezanosti izdatkov na ozemlje, kar pomeni, da se spreminja glede na načrtovano višino izdatkov v Belgiji.
2.5 Akreditacija upravičencev
(18)
V okviru sheme „tax shelter“ morajo biti produkcijska podjetja, ki v okviru sheme prejemajo pomoč, akreditirana, da so lahko do nje upravičena.
Po mnenju Belgije je bistvo tega, da se lahko akreditacija odvzame kateremu koli podjetju ali posamezniku, ki ne spoštuje zakona (18).
(15) SA.49947, Belgija – Pomoč za video igre (skladi za igre VAF), https://ec.europa.eu/competition/elojade/isef/case_details.cfm? proc_code=3_SA_49947.
(16) SA.101526, Belgija – Skladi za igre VAF, uvodna izjava 23, https://ec.europa.eu/competition/elojade/isef/case_details.cfm? proc_code=3_SA_101526.
(17) SA.55046, Belgija – Podpora kulturnim, ustvarjalnim in izobraževalnim video igram (Wallimage), uvodna izjava 14 https://ec.europa.
eu/competition/elojade/isef/case_details.cfm?proc_code=3_SA_55046; regija Valonija vključuje nemško govorečo regijo.
(18) V prvem in drugem odstavku člena 194ter zakonika o davku od dohodkov je določeno, da so pogoji za akreditacijo določeni s kraljevim odlokom.